Завършва академията с чин майор през 1892 г. и е изпратен да служи в гр. Казан, където командва артилерийска бригада. През 1900 г. е назначен за командир на батальон в 5 сибирски корпус. Участва в избухналата и водена през 1904 – 1905 г. Руско-японска война, където за проявление на храброст на Мукденското направление е повишен в чин подполковник и смъртта на зам.-командващия корпуса го издига през октомври 1904 г. до зам.-командир на 5 ти сибирски корпус на Руската армия. Макар и в напреднала възраст, след войната продължава да е зам.-командир на корпуса и през Първа световна война, когато е изпратен да води настъпление срещу германците в западните части на Руската империя. През 1916 г. корпусът е прехвърлен в Смоленск, където го заварва Октомврийска революция, която той подкрепя. За награда съветската власт го произвежда в полковник и след като е военен инструктор, той постъпва в Червената армия година по-късно. Участва в боевете с белогвардейците в Смоленск, където му излиза прозвището „Стареца“.